Як мы паведамлялі, швэдзкія журналісты выйшлі на былога агента беларускага КДБ Андрэя Моўчана, які распавёў ім пра сьледзтва ў справе вывазу расейскай нафты зь Беларусі пад фальшывай маркіроўкай, каб пазьбегчы выплаты мыта. Адным з дакумэнтаў, паказаных Моўчанам, зьяўляецца ліст Сямашкі Аляксандру Лукашэнку, у якім намесьнік кіраўніка беларускага ўраду ставіць пад сумнеў вынікі сьледзтва беларускіх мытнікаў і ўшчувае іх за тое, што пробы затрыманай партыі расейскай нафты яны перадалі для вывучэньня ў расейскую лябараторыю.